ONEE ส่ง 12 ละครดังฉายทุกแพลตฟอร์ม หวังโกยเรตติ้ง-รายได้โฆษณา
ONEE ดัน 12 ละครคุณภาพลงฉายทุกแพลตฟอร์ม หวังโกยเรตติ้ง – รายได้โฆษณา รับอุตสาหกรรมโฆษณาไตรมาส 4 ฟื้นตัวอย่างโดดเด่น
ONEE ดัน 12 ละครคุณภาพลงฉายทุกแพลตฟอร์ม หวังโกยเรตติ้ง – รายได้โฆษณา รับอุตสาหกรรมโฆษณาไตรมาส 4 ฟื้นตัวอย่างโดดเด่น
9 พ.ย. 2564

นายถกลเกียรติ วีรวรรณ ประธานเจ้าหน้าที่บริหาร กลุ่มบริษัท เดอะ วัน เอ็นเตอร์ไพรส์ จำกัด (มหาชน) หรือ ONEE เปิดเผยว่า ขณะนี้มีแผนส่งละครคุณภาพระดับพรีเมี่ยมลงจอโทรทัศน์และทุกแพลตฟอร์มออนไลน์ อาทิ พระจันทร์แดง, วิมานทราย และ กระเช้าสีดา เป็นต้น
โดยจากข้อมูลนีลเส็นพบว่า “กระเช้าสีดา” ได้เรตติ้งทั่วประเทศ 5.143 เรตติ้ง กรุงเทพและปริมณฑล 4.743 เรตติ้ง ต่างจังหวัดเขตเทศบาลเมือง 5.323 เรตติ้ง และต่างจังหวัดนอกเขตเทศบาลเมือง 5.173 เรตติ้ง ถือเป็นการตอยรับกับอุตสาหกรรมโฆษณาในไตรมาส 4  ที่เริ่มฟื้นตัวอย่างโดดเด่น
นอกจากนี้ยังมีผู้ประกอบการสินค้าหลากหลายแบรนด์เตรียมซื้อโฆษณาจากผังละครอย่างคับคั่ง ทำให้มีความมั่นใจว่าผลดำเนินงานในปีนี้จะเติบโตได้ตามเป้าหมายแน่นอน